CELEX: 62019TN0056
Language: et
Date: 2019-01-30 00:00:00
Title: kohtuasi T-56/19: 30. jaanuaril 2019 esitatud hagi — Syriatel Mobile Telecom versus nõukogu

15.4.2019   
            
            
               ET
            
            
               Euroopa Liidu Teataja
            
            
               C 139/61
            
         
      30. jaanuaril 2019 esitatud hagi — Syriatel Mobile Telecom versus nõukogu
      (kohtuasi T-56/19)
      (2019/C 139/63)
      Kohtumenetluse keel: prantsuse
      
         Pooled
      
      
         Hageja: Syriatel Mobile Telecom (Joint Stock Company) (Damaskus, Süüria) (esindaja: advokaat E. Ruchat)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada hageja hagi vastuvõetavaks ja põhjendatuks;
               
            
                  —
               
               
                  järelikult mõista Euroopa Liidult välja hüvitis hagejale tekitatud kahju eest summas, mille määrab kohus õiglusest lähtuvalt;
               
            
                  —
               
               
                  teise võimalusena määrata eksperdi nimetamine, et tuvastada hagejale tekitatud kahju kogu ulatus;
               
            
                  —
               
               
                  mõista kohtukulud välja Euroopa Liidu Nõukogult.
               
            
         Väited ja peamised argumendid
      
      Hagi põhjenduseks esitab hageja ühe peamise ja ühe täiendava väite, mis puudutavad talle tekitatud kahju, mille eest vastutas Euroopa Liidu Nõukogu.
      Hageja väidab esimese võimalusena, et vaidlusalused piiravad meetmed, st nõukogu 28. mai 2018. aasta otsus (ÜVJP) 2018/776, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid, ja järgnevad rakendusmeetmed on õigusvastased. Esiteks rikutakse nendega ELTL artiklis 296 ja Euroopa Liidu põhiõiguste harta artiklis 41 toodud põhjendamiskohustust ja teiseks kahjustatakse nendega hageja omandiõigust ja õigust maine kaitsele. See rikkumine on otseselt põhjustanud talle olulist mittevaralist ja varalist kahju, mis seisnes vastavalt ühest küljest tema maine kahjustamises ja teisest küljest lepingute katkemises, varalises kahjus ja sissetuleku kaotuses, mille eest on tal õigus hüvitisele.
      Teise võimalusena esitatud väide tuleneb sellest, et eksisteerib Euroopa Liidu lepinguvälise vastutuse kord.